# P-N преход

### от Уикипедия, свободната енциклопедия

PN преход се получава при съчетаването на полупроводници с Р проводимост и с N проводимост. Те трябва да са в много плътен контакт помежду си. Терминът „преход“ се отнася за зоната на допиране на двата полупроводника.

## [редактиране] Вентилен ефект

Основното свойство на PN прехода е т. нар. вентилен ефект - преминаване на ток само в една посока.

Поради наличието на по-голяма концентрация на дупки в Р слоя част от дупките чрез дифузия преминават в N слоя. В резултат отрицателните заряди на неподвижните акцепторни зони в близост до мястото на контакта остават некомпенсирани и образуват отрицателен обемен заряд. Преминалите в слоя непосредствено до прехода дупки рекомбинират с електрони и част от положителния заряд на донорните йони остава некомпенсиран - създава се положителен обемен заряд.

Така образуваните обемни заряди създават потенциална разлика, наречена още потенциална бариера, която обуславя възникването на вътрешно електрическо поле. То възпрепятствува по-нататъшното дифузно движение на основни токоносители през прехода.

Ако подадем напрежение с положителен потенциал към Р съответно и отрицателен към N слоевете, то дупките и електроните започват да се движат към прехода и се елиминират там - протича ток при сравнително малки стойности (0,1 до към 1 V) на напрежението. Това се нарича право свързване.

Ако сменим посоката на напрежението, то тогава бедната на токоносители област става още по-бедна и съпротивлението и се увеличава. Ток почти не протича. Това се нарича обратно свързване.

Взето от „http://bg.wikipedia.org../../../p/-/n/P-N_%D0%BF%D1%80%D0%B5%D1%85%D0%BE%D0%B4_e251.html“.

Категории: Електроника

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Esperanto
- Eesti
- Bahasa Indonesia
- Italiano
- 日本語
- 한국어
- Polski
- Русский